CELEX: 32008D0478
Language: el
Date: 2008-06-17 00:00:00
Title: 2008/478/ΕΚ: Απόφαση της Επιτροπής, της 17ης Ιουνίου 2008 , για τροποποίηση της απόφασης 1999/217/ΕΚ όσον αφορά το ευρετήριο των αρτυματικών υλών που χρησιμοποιούνται εντός ή επί των τροφίμων [κοινοποιηθείσα υπό τον αριθμό Ε(2008) 2336] (Κείμενο που παρουσιάζει ενδιαφέρον για τον ΕΟΧ)

24.6.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 163/42
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 17ης Ιουνίου 2008
   για τροποποίηση της απόφασης 1999/217/ΕΚ όσον αφορά το ευρετήριο των αρτυματικών υλών που χρησιμοποιούνται εντός ή επί των τροφίμων
   [κοινοποιηθείσα υπό τον αριθμό Ε(2008) 2336]
   (Κείμενο που παρουσιάζει ενδιαφέρον για τον ΕΟΧ)
   (2008/478/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 2232/96 του Ευρωπαϊκού Κοινοβουλίου και του Συμβουλίου, της 28ης Οκτωβρίου 1996, σχετικά με τη θέσπιση κοινοτικής διαδικασίας για τις αρωματικές ύλες που χρησιμοποιούνται ή προορίζονται να χρησιμοποιηθούν εντός ή επί των τροφίμων (1), και ιδίως το άρθρο 4 παράγραφος 3,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 2232/96 καθορίζει τη διαδικασία για τη θέσπιση κανόνων σχετικά με τις αρωματικές ύλες που χρησιμοποιούνται ή προορίζονται να χρησιμοποιηθούν στα τρόφιμα. Ο κανονισμός αυτός προβλέπει τη θέσπιση ευρετηρίου αρωματικών υλών («το ευρετήριο») ύστερα από την κοινοποίηση, από μέρους των κρατών μελών, καταλόγου των αρωματικών υλών που κυκλοφορούν στην επικράτειά τους και μπορούν να χρησιμοποιηθούν εντός ή επί των τροφίμων, και κατόπιν ενδελεχούς εξέτασης της κοινοποίησης αυτής από την Επιτροπή. Το εν λόγω ευρετήριο θεσπίστηκε με την απόφαση 1999/217/ΕΚ της Επιτροπής (2).
            
         
               (2)
            
            
               Επιπλέον, ο κανονισμός (ΕΚ) αριθ. 2232/96 προβλέπει πρόγραμμα για την αξιολόγηση των αρωματικών υλών προκειμένου να ελεγχθεί η συμμόρφωσή τους με τα γενικά κριτήρια για τη χρήση αρωματικών υλών, τα οποία καθορίζονται στο παράρτημα του εν λόγω κανονισμού.
            
         
               (3)
            
            
               Η Ευρωπαϊκή Αρχή για την Ασφάλεια των Τροφίμων, στη γνωμοδότηση που εξέδωσε στις 29 Νοεμβρίου 2007 για τους αλειφατικούς και αρωματικούς υδρογονάνθρακες, κατέληξε στο συμπέρασμα ότι το 2-μεθυλοβουτα-1,3-διένιο (με αριθμό FL 01 049) παρουσιάζει γενετική τοξικότητα in vivo και καρκινογόνο δράση σε πειραματόζωα. Συνεπώς, η χρήση της εν λόγω ουσίας ως αρωματικής ύλης δεν είναι αποδεκτή, διότι δεν συμμορφώνεται με τα γενικά κριτήρια για τη χρήση αρωματικών υλών, τα οποία παρατίθενται στο παράρτημα του κανονισμού (ΕΚ) αριθ. 2232/96. Κατά συνέπεια, η ουσία πρέπει να διαγραφεί από το ευρετήριο.
            
         
               (4)
            
            
               Η απόφαση 1999/217/ΕΚ πρέπει να τροποποιηθεί ανάλογα.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο παράρτημα της απόφασης 1999/17/ΕΚ, στο μέρος Α, η σειρά του πίνακα που αναφέρεται στην ουσία με αριθμό FL 01 049 (2-μεθυλοβουτα-1,3-διένιο) διαγράφεται.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 17 Ιουνίου 2008.
      
         
            Για την Επιτροπή
         
         Ανδρούλλα ΒΑΣΙΛΕΊΟΥ
         
         
            Μέλος της Επιτροπής
         
      
   
   
      (1)  ΕΕ L 299 της 23.11.1996, σ. 1. Κανονισμός όπως τροποποιήθηκε με τον κανονισμό (ΕΚ) αριθ. 1882/2003 (ΕΕ L 284 της 31.10.2003, σ. 1).
   
      (2)  ΕΕ L 84 της 27.3.1999, σ. 1. Απόφαση όπως τροποποιήθηκε τελευταία με την απόφαση 2006/252/ΕΚ (ΕΕ L 91 της 29.3.2006, σ. 48).